П Р О Т О К О Л  № 8
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 30.06.2026 г. 

Днес, 30.06.2026 г. /вторник/ се проведе заседание на Комисия „Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
  Стефан Петров 

На заседанието присъстват: Маргарита Лакова – главен експерт - съдебна администрация на ОСВ, експертен сътрудник на комисията и техническият сътрудник Мариана Георгиева, дирекция ЧРАТОКИ, АВСС. 

Д Н Е В Е Н  Р Е Д:
	
	1. ОТНОСНО: Предложение от и.ф. главен прокурор за трансформиране на щатни бройки за съдебни служители в Администрацията на главния прокурор. /№ ВСС-7937/22.06.2026 г./

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА предложението от и.ф. главен прокурор за трансформиране на щатни бройки за съдебни служители в Администрацията на главния прокурор за следните длъжности:
- 2 /две/ щ. бр. „старши експерт“ в 2 /две/ щ. бр. „главен експерт“ в направление „Счетоводство“, дирекция БСД;
- 1 /една/ щ. бр. за длъжност „младши експерт-юрист“ в 1 /една/ щ. бр. за длъжност „старши експерт-юрист“ в отдел „Информационна сигурност“, дирекция ИОТ;
- 1 /една/ щ. бр. „младши експерт“ в 1 /една/ щ. бр. за длъжност „старши експерт“ в сектор „Управление на почивните бази“, дирекция СФОП.
1.2. УВАЖАВА частично предложението от и.ф. главен прокурор за трансформиране на 1 /една/ щ. бр. „младши експерт-транспорт“ в 1 /една/ щ. бр. „главен експерт-транспорт“ в сектор „Техническо обслужване“, дирекция БСД 
и 
 ПРЕДЛАГА трансформиране на 1 /една/ щ. бр. „младши експерт-транспорт“ в 1 /една/ щ. бр. „старши експерт-транспорт“ в сектор „Техническо обслужване“, дирекция БСД.
1.3. ОТХВЪРЛЯ трансформирането на щатни бройки за съдебни служители в Администрацията на главния прокурор за следните длъжности 
- 1 /една/ щ. бр. „старши експерт“ в 1 /една/ щ. бр. „главен експерт“ в сектор „Методическо ръководство“, дирекция АП 
- 1 /една/ щ. бр. за длъжност „младши експерт-юрист“ в 1 /една/ щ. бр. за длъжност „старши експерт-юрист“ в отдел „Обществени поръчки“, дирекция СФОП.
МОТИВИ: Във връзка с финансовите рестрикции, предстоящо приемане на бюджета на съдебната власт за 2026 г. и недостатъчна финансова обосновка на исканите трансформации.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

ДАВА СЪГЛАСИЕ за трансформиране на щ. бр. за длъжности за съдебни служители в Администрация на главния прокурор, както следва:
- 2 /две/ щ. бр. за длъжност „старши експерт“ в 2 /две/ щ. бр. за длъжност „главен експерт“ в направление „Счетоводство“, дирекция БСД;
- 1 /една/ щ. бр. за длъжност „младши експерт-транспорт“ в 1 /една/ щ.бр. за длъжност „старши експерт-транспорт“ в сектор „Техническо обслужване“, дирекция БСД;
- 1 /една/ щ. бр. за длъжност „младши експерт-юрист“ в 1 /една/ щ. бр. за длъжност „старши експерт-юрист“ в отдел „Информационна сигурност“, дирекция ИОТ;
- 1 /една/ щ. бр. за длъжност „младши експерт“ в 1 /една/ щ. бр. за длъжност „старши експерт“ в сектор „Управление на почивните бази“, дирекция СФОП.
МОТИВИ: Необходимостта от трансформирането на щ. бр. е вследствие настъпилите промени в чл. 138, ал. 1, т. 2 и 4 и чл. 150 от ЗСВ /обн., ДВ, бр. 6 от 21.01.2025 г./ и преразпределянето на щ. бр. за съдебни служители от АГП в НСлС. 
Служителите от Администрацията на главния прокурор извършват значителен обем дейности, свързани с планирането и разходването на бюджетни средства, счетоводното обслужване, възлагането на обществени поръчки, информационното обслужване и технологии и др. и се изисква по-висока квалификация, предвид отговорностите както по отношение на магистратите и съдебните служители във ВКП и АГП, така и по координирането и контрола на тези дейности по отделните направления за всички административните звена в ПРБ (НСлС, всички прокуратури, учебните и почивни бази).

Необходимите средства за по-високия размер на възнагражденията и осигурителните вноски на трансформираните щатни бройки ще бъдат финансово обезпечени за сметка на бюджета на ПРБ за 2026 г.

ВНАСЯ предложението като допълнителна точка в заседание на Прокурорската колегия на Висшия съдебен съвет, насрочено на 02.07.2026 г., за разглеждане и произнасяне. 

	2. ОТНОСНО: Предложение от и.ф. главен прокурор за трансформиране на щатна бройка за съдебен служител във Върховна касационна прокуратура. /№ ВСС-8424/16.06.2026 г./.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ПРИЕМА предложението от и.ф. главен прокурор за трансформиране на 1 /една/ щ.бр. за длъжност „съдебен деловодител“ в 1 /една/ щ. бр. за длъжност „административен секретар“ в отдел 09 „Нормативен анализ“ при Върховната касационна прокуратура.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

ДАВА СЪГЛАСИЕ за трансформиране на 1 /една/ щ. бр. за длъжност „съдебен деловодител“ в 1 /една/ щ. бр. за длъжност „административен секретар“ в отдел 09 „Нормативен анализ“ при Върховната касационна прокуратура.
МОТИВИ: Необходимостта от трансформирането на щ. бр. е вследствие настъпилите промени през 2023 г. Утвърдената щ. бр. за длъжността „административен секретар“ в отдел 09 „Нормативен анализ“ е преразпределена в звено, осигуряващо дейността на прокурора по чл. 30, ал. 5, т. 21 Закона за съдебна власт.
Съотношението между броя на прокурорите в отдела спрямо броя на съдебните служители е 1:0,5, което е сред най-ниските както във Върховната касационна прокуратура, така и за страната.
Към настоящия момент в отдела няма утвърдена щатна бройка за длъжност, която да осъществява непосредственото ръководството, контрола и организацията на съдебните служители.

Необходимите средства за по-високия размер на възнаграждението и осигурителните вноски на трансформираната щатна бройка ще бъдат финансово обезпечени за сметка на бюджета на ПРБ за 2026 г.

ВНАСЯ предложението като допълнителна точка в заседание на Прокурорската колегия на Висшия съдебен съвет, насрочено на 02.07.2026 г., за разглеждане и произнасяне. 

	3. ОТНОСНО: Отговор от и.ф. главен прокурор във връзка със запитване от председателя на комисия „Съдебна администрация“ към Прокурорската колегия на ВСС относно възможността за разкриване на 1 /една/ щ. бр. за длъжност „прокурорски помощник“ в Районна прокуратура – Русе вместо в щата на Окръжна прокуратура – Русе по искане на административния ръководител. /№ ВСС-7915/24.06.2026 г.; № ВСС-8649/22.06.2026 г. и № ВСС-7915/04.06.2026 г./.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ПРИЕМА предложението от и.ф. главен прокурор за разкриване  на 1 /една /щ. бр. за длъжност „прокурорски помощник“ в Районна прокуратура – Русе чрез съкращаване на 1 /една/ свободна щ.бр. за длъжност „съдебен деловодител“ от Окръжна прокуратура – Добрич.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. СЪКРАЩАВА, на основание чл. 30, ал. 5, т. 8 от ЗСВ, 1 /една/ свободна щ. бр. за длъжност „съдебен деловодител“ в Окръжна прокуратура – Добрич.
2. РАЗКРИВА, на основание чл. 30, ал. 5, т. 8 от ЗСВ, 1 /една/ щ. бр. за длъжност „прокурорски помощник“ в Районна  прокуратура – Русе.
МОТИВИ: Натовареността на РП-Русе за последните две години е над средната за районните прокуратури. Към настоящия момент по щат РП-Русе разполага с 29 щ. бр. за прокурор и 2 щ. бр. за длъжност „прокурорски помощник“. Прокурорските помощници подпомагат дейността на прокурорите при подготовката и извършването на процесуални действия, анализ на доказателствения материал, изготвяне на проекти на актове и участие в организацията на работата по преписките, като по този начин се осигурява ефективност, срочност и качество на прокурорската дейност. 	
Налице е необходимост от разкриване на щ. бр. за длъжност „прокурорски помощник“ с цел справяне с големия обем прокурорска дейност и специфичните административни задължения, които изискват юридическа компетентност.  
Необходимите средства за по-високия размер на възнаграждението и осигурителните вноски на трансформираната щатна бройка ще бъдат финансово обезпечени за сметка на бюджета на ПРБ за 2026 г.

ВНАСЯ предложението като допълнителна точка в заседание на Прокурорската колегия на Висшия съдебен съвет, насрочено на 02.07.2026 г., за разглеждане и произнасяне. 

	4. ОТНОСНО: Становище от и.ф. главен прокурор за трансформиране на щ.бр. за длъжност „експерт, връзки с обществеността“ по предложение на административния ръководител на Окръжна прокуратура – Благоевград. /№ ВСС-8164/22.06.2026 г. и № ВСС-8164/10.06.2026 г./.
 КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ОТХВЪРЛЯ предложението на административния ръководител на Окръжна прокуратура-Благоевград за трансформиране на 1 /една/ щ.бр. за длъжност „пазач“ в 1 /една/ щ. бр. за длъжност „експерт, връзки с обществеността“.
МОТИВИ: Към момента само апелативните и някои от окръжните прокуратури със седалище на апелативните разполагат с щ. бр. за длъжност „връзки с обществеността“ – АП-София, АП-Бургас, АП-Варна, АП-Велико Търново,  АП-Пловдив, СГП, СРП и ОП-Бургас. 
Съгласно Правилата за медийна комуникация в системата на ПРБ служителите подпомагат административните ръководители и говорителите на съответните прокуратури, както и всички прокуратури в съответния апелативен район при работата им с медиите, осъществяват и информационния обмен с пресцентъра на Прокуратурата. В ОП-Благоевград тези дейности следва да се осъществяват от „експерт, връзки с обществеността“ в АП-София. Към настоящия момент щ. бр. за длъжността „експерт, връзки с обществеността“ на окръжно ниво са разкрити в СГП и ОП-Бургас, където експертът обслужва широк периметър на медийно отразяване, включващ РП-Бургас и 7 териториални отделения в градовете Айтос, Карнобат, Малко Търново, Несебър, Поморие, Средец и Царево (към РП-Благоевград разкритите териториални отделения са 4).

	5. ОТНОСНО: Решение на Комисия „Бюджет и финанси“ към Пленума на ВСС по протокол № 23/17.06.2026 г., т. 15 относно Указания за изготвяне на подробен отчет към полугодието за изпълнение на програмния бюджет на съдебната власт за 2026 г.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. ПРИЕМА Отчета към полугодието за изпълнение на програмния бюджет на съдебната власт за 2026 г. на Комисията.
5.2. ИЗПРАЩА на дирекция „Бюджет и финанси“, по компетентност.

	6. ОТНОСНО: Писмо от г-н Александър Николов-председател на Сдружение на администрацията в органите на съдебна власт с предложение за цялостна реформа в съдебната администрация чрез приемане на концепция и пътна карта за действие. /№ ВСС-8486/18.06.2026 г./.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1. ПРИЕМА за сведение предложението на г-н Александър Николов-председател на Сдружение на администрацията в органите на съдебна власт за цялостна реформа в съдебната администрация чрез приемане на концепция и пътна карта за действие.

ПРЕДСЕДАТЕЛ 
НА КОМИСИЯТА:     /п/
ГЕРГАНА МУТАФОВА

                                ЧЛЕНОВЕ:           				
………/п/………………….
СТЕФАН  ПЕТРОВ

……/п/…………….…….
КАЛИНА ЧАПКЪНОВА